CELEX: 32017R0140
Language: et
Date: 2017-01-26 00:00:00
Title: Komisjoni määrus (EL) 2017/140, 26. jaanuar 2017, millega määratakse ELi referentlabor lammaste ja kitsede rõugeviiruste põhjustatud haiguste (nodulaarne dermatiit ning lammaste ja kitsede rõuged) jaoks, sätestatakse selle labori täiendavad kohustused ja ülesanded ning muudetakse Euroopa Parlamendi ja nõukogu määruse (EÜ) nr 882/2004 VII lisa (EMPs kohaldatav tekst )

27.1.2017   
            
            
               ET
            
            
               Euroopa Liidu Teataja
            
            
               L 22/10
            
         KOMISJONI MÄÄRUS (EL) 2017/140,
   26. jaanuar 2017,
   millega määratakse ELi referentlabor lammaste ja kitsede rõugeviiruste põhjustatud haiguste (nodulaarne dermatiit ning lammaste ja kitsede rõuged) jaoks, sätestatakse selle labori täiendavad kohustused ja ülesanded ning muudetakse Euroopa Parlamendi ja nõukogu määruse (EÜ) nr 882/2004 VII lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (1) eriti selle artikli 32 lõikeid 5 ja 6,
   ning arvestades järgmist:
   
               (1)
            
            
               Määruses (EÜ) nr 882/2004 on sätestatud Euroopa Liidu (EL) toidu-, sööda- ja loomatervishoiualaste referentlaborite üldised ülesanded, kohustused ja nõuded. ELi loomatervishoiu ja elusloomade referentlaborid on loetletud kõnealuse määruse VII lisa II jaos.
            
         
               (2)
            
            
               ELi referentlaborit lammaste ja kitsede rõugeviiruste põhjustatud haiguste (nodulaarne dermatiit ning lammaste ja kitsede rõuged) jaoks veel ei ole. ELi referentlaborid peaksid hõlmama sööda- ja toidualaste õigusnormide ning loomatervishoiu valdkondi, kus on vaja täpseid analüütilisi ja diagnostilisi tulemusi. Lammaste ja kitsede rõugeviirustest põhjustatud haiguspuhangute puhul on vaja täpseid analüütilisi ja diagnostilisi tulemusi.
            
         
               (3)
            
            
               Komisjon kuulutas 30. juunil 2016 välja konkursi, et valida ja määrata Euroopa Liidu referentlabor lammaste ja kitsede rõugeviiruste põhjustatud haiguste (nodulaarne dermatiit ning lammaste ja kitsede rõuged) jaoks. Valitud labor Veterinary and Agrochemical Research Centre – CODA-CERVA tuleks määrata Euroopa Liidu referentlaboriks lammaste ja kitsede rõugeviiruste põhjustatud haiguste (nodulaarne dermatiit ning lammaste ja kitsede rõuged) jaoks.
            
         
               (4)
            
            
               Lisaks määruse (EÜ) nr 882/2004 artikli 32 lõikes 2 kehtestatud üldistele ülesannetele ja kohustustele tuleks valitud laborile usaldada teatavad eriülesanded ja kohustused.
            
         
               (5)
            
            
               Seepärast tuleks määruse (EÜ) nr 882/2004 VII lisa II jagu vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Veterinary and Agrochemical Research Centre – CODA-CERVA (Brüssel, Belgia) määratakse käesolevaga ELi referentlaboriks lammaste ja kitsede rõugeviiruste põhjustatud haiguste (nodulaarne dermatiit ning lammaste ja kitsede rõuged) valdkonnas.
   Nimetatud labori täiendavad kohustused ja ülesanded on sätestatud lisas.
   Artikkel 2
   Määruse (EÜ) nr 882/2004 VII lisa II jaole lisatakse punkt 19:
   
      
                  „19.
               
               
                  ELi referentlabor lammaste ja kitsede rõugeviiruste põhjustatud haiguste (nodulaarne dermatiit ning lammaste ja kitsede rõuged) jaoks:
                  
                              Veterinary and Agrochemical Research Centre – CODA-CERVA
                           
                        
                              Operational Directorate Viral Diseases
                           
                        
                              Unit Vesicular and Exotic Diseases
                           
                        
                              Groeselenberg 99
                           
                        
                              1180 Brussels
                           
                        
                              Belgia.“
                           
                        
            
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. jaanuar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 165, 30.4.2004, lk 1.
   
      LISA
      
         Lammaste ja kitsede rõugeviiruste põhjustatud haiguste (nodulaarne dermatiit ning lammaste ja kitsede rõuged) jaoks määratud ELi referentlabori kohustused ja ülesanded
      
      Lisaks ELi loomatervishoiusektori referentlaborite üldistele ülesannetele ja kohustustele, mis on sätestatud määruse (EÜ) nr 882/2004 artikli 32 lõikes 2, on lammaste ja kitsede rõugeviiruste põhjustatud haiguste (nodulaarne dermatiit ning lammaste ja kitsede rõuged) jaoks määratud ELi referentlaboril järgmised kohustused ja ülesanded.
      
                  1.
               
               
                  
                     Tagada koostöö liikmesriikide riiklike laborite vahel ning näha ette optimaalsed meetodid lammaste ja kitsede rõugeviiruste põhjustatud haiguste (nodulaarne dermatiit ning lammaste ja kitsede rõuged) diagnoosiks eelkõige järgmiselt:
                  
                  
                              a)
                           
                           
                              koostada genoomne iseloomustus, teha fülogeneetilisi analüüse (seos sama viiruse erinevate tüvedega) ja säilitada lammaste ja kitsede rõugeviiruste tüvesid, et hõlbustada diagnoosimisteenuseid liidus ning juhul, kui see on vajalik ja asjakohane, kasutada neid näiteks epidemioloogiliste järelmeetmete või diagnooside kinnitamise korral;
                           
                        
                              b)
                           
                           
                              koostada ja hooldada taudide diagnoosimiseks vajalike lammaste ja kitsede rõugeviiruste tüvede ja isolaatide ning konkreetsete seerumite ja muude reaktiivide ajakohastatud kogu, kui need on kättesaadavad;
                           
                        
                              c)
                           
                           
                              ühtlustada diagnoosimismeetodeid ja tagada testimise pädevus liidus, korraldades ja teostades liidu tasandil korrapäraseid laboritevahelisi võrdlusanalüüse ja väliseid kõnealuste haiguste diagnostika kvaliteeditagamisprogramme ning edastades nende analüüside tulemused korrapäraselt komisjonile, liikmesriikidele ning nende haiguste diagnoosimiseks määratud riiklikele laboritele;
                           
                        
                              d)
                           
                           
                              säilitada oskusteavet kõnealuste haiguste kohta, et võimaldada nende kiiret diferentsiaaldiagnoosi, eelkõige koos muude asjakohaste viirushaigustega;
                           
                        
                              e)
                           
                           
                              teostada teadusuuringuid, et töötada välja täiustatud haigustõrjemeetodeid koostöös nende haiguste diagnoosimiseks määratud riiklike laboritega, nagu komisjoniga kokku lepitud;
                           
                        
                              f)
                           
                           
                              nõustada komisjoni lammaste ja kitsede rõugeviirusi käsitlevates teaduslikes küsimustes, eelkõige lammaste ja kitsede rõugeviiruste vaktsiinitüvede valiku ja kasutamise osas.
                           
                        
            
                  2.
               
               
                  
                     Toetada liikmesriikide selliste riiklike laborite tööd, mis on määratud lammaste ja kitsede rõugeviiruste põhjustatud haiguste (nodulaarne dermatiit ning lammaste ja kitsede rõuged) diagnoosimiseks, eelkõige järgmiselt:
                  
                  
                              a)
                           
                           
                              säilitada ja tarnida kõnealustele riiklikele referentlaboritele standardseerumeid ja muid võrdlusreaktiive (nt viirused, inaktiveeritud antigeenid või rakuliinid), et standardida liikmesriikides kasutatavaid diagnostilisi teste ja reaktiive, kui nakkusetekitaja identifitseerimine ja/või seroloogilised testid on nõutavad;
                           
                        
                              b)
                           
                           
                              olla aktiivselt abiks liikmesriikides taudipuhangute kahtluse ja kinnituse puhul haiguste diagnoosimisel, võttes selleks vastu lammaste ja kitsede rõugeviiruste isolaate, et diagnoose kinnitada, viirust iseloomustada, ning panustada epidemioloogilistesse uuringutesse ja uurimustesse. Nende meetmete tulemused edastada viivitamata komisjonile, liikmesriikidele ja kõnealuste haiguste diagnoosimiseks määratud riiklikele laboritele.
                           
                        
            
                  3.
               
               
                  
                     Edastada teavet ja korraldada täiendkoolitust, eelkõige järgmiselt:
                  
                  
                              a)
                           
                           
                              hõlbustada lammaste ja kitsede rõugeviiruste põhjustatud haiguste diagnoosimiseks määratud riiklike laborite ja laboridiagnostika ekspertide huvides koolituse, täiendõppe ja seminaride korraldamist, pidades silmas kõnealuste haiguste diagnostikamenetluste ühtlustamist kogu liidus;
                           
                        
                              b)
                           
                           
                              osaleda rahvusvahelistel foorumitel, eelkõige siis, kui kõne all on eespool nimetatud haiguste analüütiliste meetodite ühtlustamine ja selliste meetodite rakendamine;
                           
                        
                              c)
                           
                           
                              teha lammaste ja kitsede rõugeviiruste põhjustatud haiguste diagnoosimeetodite osas koostööd asjaomaste pädevate laboritega kolmandates riikides, kus esineb kõnealuseid haigusi;
                           
                        
                              d)
                           
                           
                              vaadata lammaste ja kitsede rõugeviiruste põhjustatud haiguste diagnoosimiseks määratud riiklike laborite aastakoosolekul läbi asjaomased nõuded, mis on sätestatud Maailma Loomatervishoiu Organisatsiooni (OIE) maismaaloomade tervise koodeksis ning maismaaloomade diagnostiliste testide ja vaktsiinide käsiraamatus;
                           
                        
                              e)
                           
                           
                              aidata komisjonil läbi vaadata OIE soovitused, mis on sätestatud maismaaloomade tervise koodeksis ning maismaaloomade diagnostiliste testide ja vaktsiinide käsiraamatus;
                           
                        
                              f)
                           
                           
                              jälgida lammaste ja kitsede rõugeviiruste põhjustatud haiguste epidemioloogia arengut.